ai4bharat/Pralekha huggingface dataset:
مکانات اور شہری غریبی کے خاتمے کی وزارت
این وائی سی2023 – ’’یوا شکتی 2047 تک بھارت کو عالمی رہنما کے طور پر آگے بڑھائے گی‘‘: ہردیپ ایس پوری
جناب ہردیپ ایس پوری، ہاؤسنگ اور شہری امور کے وزیر، نے نوجوانوں کو موسمیاتی تبدیلی، کام کے مستقبل اور جمہوریت میں نوجوانوْن کے غور و فکر میں اضافے کے لیے ایک پلیٹ فارم فراہم کرنے کے مقصد سے منعقد کیے گئے جلسے کو سراہا۔ انہوں نے کہا کہ ملک میں اسٹارٹ اپس کی تعداد میں زبردست اضافہ جسے ملک کے نوجوانوں کی طرف سے حالیہ برسوں میں ایک تحریک ملی ہے۔ نوجوانوں کی قیادت والی ترقی کے بارے میں وزیر موصوف نے کہا کہ حکومت کی طرف سے نوجوانوں کے ترقیاتی پروگراموں پر 90 ہزار کروڑ روپے سالانہ خرچ کیے جاتے ہیں۔ جناب پوری نے شہری ترقی کے میدان میں نوجوانوں کے ذریعے بہت سی علمی مصنوعات کا آغاز کیا ہے جو اختراعات پر مبنی ہے۔ این وائی سی 2023 کے انعقاد کے لیے اسمارٹ سٹیز مشن، این آئی یو اے اور یووا شکتی کی مشترکہ کوششوں کی ستائش کرتے ہوئے، وزیر موصوف نے کہا کہ انہیں یقین ہے کہ نوجوانوں کے منافع کی وجہ سے بھارت 2047 تک ہر لحاظ سے عالمی رہنما بن جائے گا ۔
وہ نیشنل انسٹی ٹیوٹ آف اربن افیئرز  کی جانب سے بھارت کی جی 20 صدارت کے زیراہتمام ہاؤسنگ اور شہری امور کی وزارت اور نوجوانوں کے امور اور کھیل کی وزارت کے اشتراک سے منعقدہ این وائی سی 2023 سے خطاب کر رہے تھے۔اس اجلاس کی وجہ سے نوجوان ذہن اکٹھا ہوئے ہیں تاکہ وہ یو 20 اور وائی 20 کے ترجیحی میدانوں پر غور و فکر کریں اور کل کے روشن رہنماؤں کو آگے بڑھائیں۔
اختراعات کے کلچر کا ذکر کرتے ہوئے، وزیر نے حالیہ برسوں میں نوجوانوں کے کاروباری مزاج کے ثبوت کے طور پر ملک میں اسٹارٹ اپس کے دھماکے کو اجاگر کیا۔ نوجوانوں کی ترقی کی رہنمائی کے بارے میں بات کرتے ہوئے، وزیر موصوف نے کہا کہ حکومت کی طرف سے نوجوانوں کی ترقی کے مختلف پروگراموں پر سالانہ نوے ہزار کروڑ روپے خرچ کیے جاتے ہیں۔
پہلے دن کے وقت، جناب کوشل کشور، عزت مآب وزیر مملکت، ایم او ایچ یو اے ، حکومت ہند، نے 'نشا مکت بھارت' کی سمت کام کرنے کی ضرورت کو اجاگر کیا اور ملک کی ترقی کی داستان میں سب سے اہم شراکت داروں میں سے ایک کے طور پر 'یوواشکتی' کی نوجوانوں کی طاقت پر زور دیا۔ اس موقع پر موجود دیگر معززین میں جناب کنال کمار، جوائنٹ سیکریٹری اور مشن ڈائریکٹر  ؛ ایسیچ ہتیش ویدیا، ڈائریکٹر، این آئی یو اے؛ محترمہ میتا راجیولوچن، سیکرٹری، یوتھ افیئرز ؛ ایسیچ. پروین چودھری، یو 20 شیرپا اور جناب انمول سویت، چیئر، وائی 20 سیکرٹریٹ بھی شامل ہیں۔
این آئی یو اے – این ایم سی جی اسٹوڈنٹ تھیسز مقابلے کے شرکاء کی پریزنٹیشنز اور سی پی آئی این بات چیت کے ساتھ ساتھ ’’غیر مساوی دنیا میں مساوی مستقبل کی تشکیل‘‘ اور "نوجوانوں کی شرکت میں اضافے کے لیے میڈیا کا کردار" پر پینل مباحثے مختلف اداروں کے معززین، نوجوان آبادی اور میڈیا کے نمائندے کی موجودگی میں ہوئے۔
کانکلیو، کوئز اور مباحثے کے مقابلوں، مباحثوں، موسمیاتی کیفے اور دل چسپ مباحثوں کے ذریعے نوجوانوں کو جمہوریت کے کاموں کو سمجھنے میں مدد ملی۔ اس قومی تقریب میں ملک بھر سے تعلق رکھنے والے طلباء اور نوجوان پیشہ ور افراد، ماہرین اور اختراع کاروں نے شرکت کی تاکہ شہری بھارت کے اہم مسائل اور آگے بڑھنے کا راستہ ہموار کیا جا سکے، اس سلسلے میں تعاون کیا جا سکے ۔
وائی 20 کے بارے میں مزید جانکاری کے لیے: https://y20india.in
۔۔۔
ش ح ۔ اس ۔ ت ح
U – 2643
(Visitor Counter : 74
آئی ایف ایس سی اتھارٹی
وزیر اعظم جناب نریندر مودی 29 جولائی 2022 کو جی آئی ایف ٹی انٹرنیشنل فنانشل سروس سینٹر کا دورہ کریں گے
وزیر اعظم جناب نریندر مودی 29 جولائی 2022 کو، ہندوستان کے پہلے بین الاقوامی مالیاتی خدمات مرکز  ، گجرات انٹرنیشنل فنانس ٹیک سٹی ، کا دورہ کریں گے۔
اس موقع پر گجرات کے وزیر اعلی جناب بھوپیندر پٹیل، مرکزی وزیر داخلہ اور تعاون کے وزیر جناب امت شاہ، مرکزی وزیر خزانہ اور کارپوریٹ امور شریمتی نرملا سیتارامن، خزانہ کےمرکزی وزیر مملکت جناب پنکج چودھری اور ڈاکٹر بھاگوت کشن راؤ کراد بھی شرکت کریں گے۔
وزیراعظم اپنے دورے کے دوران انٹرنیشنل فنانشل سروسز سینٹرز اتھارٹی  کے ہیڈ کوارٹر کی عمارت کا سنگ بنیاد رکھیں گے، جو کہ ہندوستان میں، بین الاقوامی مالیاتی خدمات کے مراکز میں مالیاتی مصنوعات، مالیاتی خدمات اور مالیاتی اداروں  کی ترقی اور ضابطے کے لیے متحد ریگولیٹر ہے۔ آئی ایف ایس سی اے کے ہیڈ کوارٹر کی عمارت کو ایک شاندار ڈھانچے کے طور پر تصور کیا گیا ہے، جو کہ جی آئی ایف ٹی-آئی ایف ایس سی کی ایک سرکردہ بین الاقوامی مالیاتی مرکز کے طور پر بڑھتی ہوئی اہمیت اور قد کا عکاس ہے۔
وزیر اعظم انڈیا انٹرنیشنل بلین ایکسچینج کا آغاز کریں گے، جی آئی ایف ٹی-آئی ایف ایس سی میں ہندوستان کا پہلا بین الاقوامی بلین ایکسچینج۔ آئی آئی بی ایکس ہندوستان میں سونے کے مالیاتی عمل کو تحریک دینے کے علاوہ ذمہ دارانہ سورسنگ اور معیار کی یقین دہانی کے ساتھ موثر قیمت کی دریافت میں سہولت فراہم کرے گا۔ یہ ہندوستان کو عالمی بلین مارکیٹ میں اپنا صحیح مقام حاصل کرنے اور دیانتداری اور معیار کے ساتھ عالمی ویلیو چین کی خدمت کرنے کا اختیار دے گا۔ اس سے حکومت ہند کے اس عزم کو بھی تقویت ملتی ہے کہ وہ ہندوستان کو ایک اہم صارف کے طور پر عالمی بلین کی قیمتوں پر اثر انداز ہونے کے قابل بنائے۔
وزیر اعظم ایم ایس ای آئیایف سی ای –ایس جی ایکس کنیکٹ کا بھی آغاز کریں گے۔ اس کنیکٹ کے تحت، سنگاپور ایکسچینج لمیٹڈکے ممبران کے ذریعے نفٹی ڈیریویٹیوز پر تمام آرڈرز این ایس ای-آئی ایف ایس ای آرڈر میچنگ اور ٹریڈنگ پلیٹ فارم پر بھیجے جائیں گے اور ان کا میچ کیا جائے گا۔ مذکورہ کنیکٹ جی آئی ایف ٹی-آئی ایف ایس سی میں ڈیریویٹیو مارکیٹس میں لیکویڈیٹی کو گہرا کرے گا، جس سے مزید بین الاقوامی شرکاء شامل ہوں گے اور جی آئی ایف ٹی-آئی ایف ایس سی میں مالیاتی ماحولیاتی نظام پر مثبت اثرات مرتب ہوں گے۔ ہندوستان اور تمام بین الاقوامی دائرہ اختیار کے بروکر ڈیلرز سے کنیکٹ کے ذریعے مشتقات کی تجارت کے لیے بڑی تعداد میں شرکت کی توقع ہے۔
وزیراعظم کے دورے کے دوران کئی دیگر اہم اعلانات بھی کیے جائیں گے۔
وزارت دفاع
دفاعی تحقیق اور ترقی کی تنظیم ڈی آر ڈی او نے بھارتی فضائیہ کے لئے جدید شیف ٹیکنالوجی تیار کی
وزیر دفاع راج ناتھ سنگھ نے اسے آتم نربھر بھارت کی جانب ڈی آر ڈی او کا ایک اہم قدم قرار دیا
نئی دہلی،19؍ اگست :
اہم جھلکیاں:
- یہ ٹیکنالوجی دشمن راڈار کے خطرات سے جنگی طیاروں سے محفوظ رکھے گی۔
- بڑی تعداد میں اس ٹیکنالوجی کو تیار کرنے کے لئے صنعت کو ہری جھنڈی ۔
- بھارتی فضائیہ نے کامیاب یوزر ٹرائیل کی تکمیل کے بعد اسے شامل کرنے کا عمل شروع کیا۔
- وزیر دفاع نے اسے آتم نربھر بھارت کی جانب ڈی آر ڈی او کا ایک اور قدم قرار دیا۔
دفاعی تحقیق اور ترقی کی تنظیم  نے بھارتی فضائیہ کے جنگی طیاروں کو دشمن کے راڈار کے خطرات سے محفوظ رکھنے کے لئے ایک جدید شیف ٹیکنالوجی تیار کی ہے۔ جودھ پور میں دفاعی لیبارٹری ، جو ڈی آر ڈی او کی لیبارٹری ہے، نے ہندوستانی فضائیہ کی معیاری ضرورتوں کو پورا کرنے کے لئے پونے کی ڈی آر ڈی او کی ایک لیبارٹری ہائی انرجی مٹیریل، ریسرچ لیبارٹری کے اشتراک سے جدید شیف مٹیریل اور شیف کارٹرج 118/1 تیار کی ہے۔ ہندوستانی فضائیہ نے کامیاب یوزر ٹرئلس کی تکمیل کے بعد اس ٹیکنالوجی کو شامل کرنے کا عمل شروع کردیا ہے۔
آج کی الیکٹرانک وار فیئر میں جدید راڈار کے خطرات میں بہت ساری ترقی ہو چکی ہے، اس وجہ سے جنگی طیارے کی بقا ء اب ایک اہم تشویش کی بات ہے۔ جنگی طیارے کی بقاء کو یقینی بنانے کے لئے کاؤنٹر میژر ڈسپینسنگ سسٹم استعمال کیا جاتا ہے، جو سرخ تابکاری اور راڈار کے لاحق خطرات کے خلاف اُسے تحفظ فراہم کرتی ہے۔ شیف ایک اہم دفاعی ٹیکنالوجی ہے، جو دشمن کے راڈار کے خطرات سے جنگی طیارے کو تحفظ فراہم کرنے کے لئے استعمال کی جاتی ہے۔ اس ٹیکنالوجی کی اہمیت اس حقیقت میں مضمر ہے کہ شیف مٹیریل کی بہت کم مقدار ہوا میں تعینات کی جاتی ہے، جو ڈیکوائے کے طور پر کام کرتی ہے تاکہ جنگی طیارے کے تحفظ کو یقینی بنانے کے لئے دشمن کے میزائلوں کو بیکار کیا جا سکے۔ یہ ٹیکنالوجی بھارتی فضائیہ کی سالانہ رولنگ ضرورت کو پورا کرنے کے لئے بڑی مقدار میں تیار کرنے کے لئے صنعت کو دی گئی ہے۔
وزیر دفاع راج ناتھ سنگھ نے اس اہم ٹیکنالوجی کو ملک میں ہی تیار کرنے کے لئے ڈی آر ڈی او ،بھارتی فضائیہ اور صنعت کی تعریف کی ہے اور اسے آتم نر بھر بھارت کی جانب ڈی آر ڈی او کا ایک اور اہم قدم قرار دیا ہے۔ ڈیفنس آر اینڈ ڈی کے محکمے کے سکریٹری اور ڈی آر ڈی او کے چیئر مین ڈاکٹر جی ستیش ریڈی نے اس ایڈوانس ٹیکنالوجی کے کامیاب فروغ سے جڑٖی ٹیموں کو مبارک باد دی ہے اور کہا ہے کہ اس سے ہندوستانی فضائیہ مزید مضبوط ہوگی۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-8029
(Visitor Counter : 235
امور صارفین، خوراک اور عوامی تقسیم کی وزارت
این سی ڈی آر سی کی طرف سے صارفین کی شکایات کی سنوائی ملتوی
نئی دہلی،20؍ستمبر،صارفین کے تحفظ سے متعلق قانون – 2019 اور صارفین کے تحفظ  سے متعلق ضابطوں 2020 کے تحت، ان کیسوں کے جلد نمٹارے کی بات کہی گئی ہے۔ کیسوں کے بروقت نمٹارے کو یقینی بنانے کے لئے یہ کہا گیا ہے کہ التوا کچھ غیر معمولی حالات میں ہی کیا جائے گا اور اس کے لئے وجہ، تحریری شکل میں بتانا ہوگی۔ یہ بھی کہا گیا ہے کہ کسی بھی طرح کے حالات میں التوا کی درخواست کی صورت میں صارفین کمیشن، جب تک کہ کوئی صحیح جواز پیش نہ کردیا گیا ہو،ملتوی کرنے کے لئے موقع کی مناسبت سے کوئی ہرجانہ عائد کرسکتا ہے۔
کونفونیٹ پورٹل پر دستیاب اعداد وشمار کے مطابق پچھلے تین سال میں صارفین کی طرف سے داخل کی گئی درخواستوں اور صارفین کے تنازعات کے نمٹارے سے متعلق قومی کمیشن کی طرف سے ان درخواستوں کے نمٹارے کی تفصیلات مندرجہ ذیل ہیں:
|
|
سال
|
|
داخل کی گئی درخواستیں
|
|
نمٹائی گئی درخواستیں
|
|
2017
|
|
3907
|
|
1303
|
|
2018
|
|
2839
|
|
1405
|
|
2019
|
|
2459
|
|
1435
صارفین کے تنازعات کے نمٹارے سے متعلق قومی کمیشن میں داخل کی گئیں بہت سی شکایتوں کے مخرج کی، ریاست اور مرکز کے زیر انتظام علاقوں کے مطابق تفصیلات کا بندو بست نہیں کیا جارہا ہے۔
دستیاب معلومات کے مطابق قومی کمیشن ، ریاستی کمیشنوں اور سبھی ضلع کمیشنوں میں فی الحال 534 صدور اور 1140 ارکان فائز ہیں۔
یہ معلومات صارفین کے امور، خورام اور عوامی نظام تقسیم کے مرکزی وزیر مملکت جناب دانوے راؤ صاحب دادا راؤ نے آج لوک سبھا کو دی۔
۰۰۰۰۰۰۰۰


U-5662
(Visitor Counter : 119
وزیراعظم کا دفتر
وزیر اعظم نے ودیاواچسپتی بننجے گووندآچاریہ کے انتقال پر تعزیت کا اظہار کیا ہے
نئی دہلی،13؍ دسمبر ، وزیر اعظم جناب نریندر مودی نے ودیا واچسپتی بننجے گووند آچاریہ کے انتقال پر صدمے کا اظہار کیا ہے۔
اپنے ایک ٹوئٹ پیغام میں وزیر اعظم نے کہا ہے کہ ’’ودیا واچسپتی بننجے گووند آچاریہ کو لٹریچر کے شعبے میں اُن کے عظیم رول کے لیے یاد کیا جائے گا۔سنسکرت اور کنڑّ کے لیے اُن کا جوش قابل تعریف تھا۔ ان کی تحریروں سے مستقبل کی نسلوں کو فیضان حاصل ہوتا رہے گا۔ ان کے انتقال سے تکلیف پہنچی ہے۔ ان کے کنبے کے تئیں تعزیت۔ اوم شانتی‘‘۔
وزارت دفاع
وزیر دفاع نے دراس میں واقع کارگل وار میموریل میں شہیدوں کو خراج عقیدت پیش کیا
نئی دہلی،20 جولائی وزیر دفاع جناب راجناتھ سنگھ نے آج جموں و کشمیر کے دراس میں کارگل وار میموریل کا دورہ کیا ۔ وزیر دفاع نے اپنے دورے کا آغاز علامتی کارگل وار میموریل میں وجے آپریشن کے جانباز شہیدوں کی یاد میں گلہائے عقیدت پیش کرتے ہوئے کیا۔ اس کے بعد ان جانباز شہیدوں کے احترام میں ایک منٹ خاموش رہنے کا اہتمام کیا گیا۔
بعد ازاں وزیر دفاع نے ‘‘ویر بھومی’’ اور ‘‘ ہٹ آف ری ممبرینس ’’ کا دورہ کیا ۔ یہ دونوں میموریل کے احاطے میں ہی واقع ہے ۔ اپنے دورے کے دوران وزیر دفاع کو دراس، کارگل اور بٹالک سیکٹر میں دشمن کے ناپاک عزم کا منھ توڑ جواب دینے میں ہندوستانی افواج کی دلیرانہ کارکردگی سمیت آپریشن وجے کے بارے میں بتایا گیا۔
کارگل یوم فتح کی 20 ویں سالگرہ کے حصے کے طور پر جناب راجناتھ سنگھ نے ایک ‘میموری لین’ کو قوم کے نام وقف کیا ، جس میں کچھ اہم جنگوں سے متعلق اطلاعات کی نمائش کی گئی ہے۔ یہ میموری لین ہندوستان فوج کے ان جانباز افسروں، جونیئر کمیشنڈ افسروں اور جوانوں کی یاد دلائے گا جنہوں نے ہر قسم کے نا مساعد حالات میں ہندوستان کی سرزمین کو دشمن در اندازوں سے پاک کرنے کے لیے جرأتمندی کا ثبوت دیا ۔
بعد ازاں لیفٹیننٹ جنرل وائی کے جوشی ، جنرل آفیسر کمانڈنگ فائر اینڈ فیوری کورپس ، جو خود بھی وجے آپریشن کے جانباز وں میں سے ہیں، نے لاموچن ویو پوائنٹ میں وزیر دفاع کو 1999 میں ہوئی کارگل جنگ کے بارے میں تفصیلات سے آگاہ کیا ۔ وزیر دفاع نے مذکورہ سیکٹر میں تعینات سپاہیوں کے ساتھ چائے پی اور ان سے بات چیت کی۔ انہوں نےان فوجیوں کی لگن کی ستائش کی جوچیلنجوں سے بھرپور حالات میں سرحدوں کی نگہبانی کر رہے ہیں اور ہمیشہ ملک کو پہلےرکھنے کے لیے ہندوستانی فوج ملک کے عوام کی جانب سے مبارکباد پیش کی۔
وزیر اعظم کے دفتر ، محکمہ ایٹمی توانائی ، محکمہ خلاء کے وزیر مملکت ڈاکٹر جیتندر سنگھ ، ہندوستانی فوج کے سربراہ جنرل بپن راوت اور جنرل آفیسر کمانڈنگ اِن چیف نارتھن کمانڈ لیفٹیننٹ جنرل رنبیر سنگھ بھی اس موقع پر موجود تھے۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-3291,
(Visitor Counter : 61
ٹیکسٹائلز کی وزارت
فروری 2024 میں نئی دہلی میں، ٹیکسٹائل کی عالمی معیار کی نمائش کا انعقاد کیا جائے گا جس میں مختلف قومی اور بین الاقوامی صنعتیں شرکت کریں گی: ٹیکسٹائل کے مرکزی وزیر
ملک کی خواتین آگے بڑھ سکتی ہیں اور ٹیکسٹائل کے شعبے کے وزیر اعظم کےایف5 ویژن کو بہتر طریقے سے نافذ کر سکتی ہیں: ایشیاٹیکس-2023 میں پیوش گوئل
ٹیکسٹائل، کامرس و صنعت اور صارفین کے امور نیز خوراک اور عوامی نظام تقسیم کے مرکزی وزیر پیوش گوئل نے ٹیکسٹائل صنعت کے شراکت داروں پر زور دیا کہ وہ خواتین کو زیادہ مواقع فراہم کریں اور نوجوان نسل کو صنعت سے منسلک کرنے کے لیے کام کریں۔ انہوں نے آج ممبئی میں کہا کہ ملک کی خواتین، وزیر اعظم کے ’ایف5‘ ویژن کو آگے بڑھا سکتی ہیں اور اسے بہتر طریقے سے نافذ کر سکتی ہیں۔ ’ایف 5‘ فارمولے میں شامل ہے - فارم سے فائبر تک؛ فیکٹری سے فائبر؛ فیشن سے فیکٹری؛ غیر ملکی فیشن؛ یہ مربوط وژن معیشت میں ٹیکسٹائل کے شعبے کی ترقی کو پیشرفت کرنے میں مدد کرے گا۔ مرکزی وزیر بی کے سی، ممبئی میں ہندوستان چیمبر آف کامرس کے زیر اہتمام تین روزہ پریمیئر بی 2 بی ٹیکسٹائل تجارتی میلے ایشیا ٹیکس-2023 میں مہمان خصوصی تھے۔
اس موقع پر خطاب کرتے ہوئے مرکزی وزیر پیوش گوئل نے بتایا کہ اگلے سال فروری میں نئی دہلی میں، ایک بڑے پیمانے پر عالمی معیار کی ٹیکسٹائل نمائش کا آغاز کیا جائے گا جس میں قومی اور بین الاقوامی ٹیکسٹائل صنعتیں شرکت کریں گی۔ اس بات پر زور دیتے ہوئے کہ تجارتی رابطوں کو بڑھانا ضروری ہے، انہوں نے صنعت کے تمام شراکت داروں پر زور دیا کہ وہ اس میں حصہ لیں۔ انہوں نے کہا کہ ہندوستان ،ٹیکسٹائل مینوفیکچرنگ میں دوسرے نمبر پر ہے اور اس میں بہت زیادہ صلاحیت موجود ہے۔ انہوں نے مزید کہا کہ معیار اور لاگت میں، ہم بین الاقوامی سطح پر کسی بھی کمپنی کے ساتھ مقابلہ کرنے کے لیے تیار ہیں۔ وزیر موصوف نے مزید کہا کہ دنیا، ہندوستان کی ترقی کو تسلیم کر رہی ہے اور دنیا کا ہر حصہ ہندوستان کے ساتھ تعاون کرنا چاہتا ہے۔ وزیر موصوف نے یہ بھی کہا کہ زراعت کے بعد، ہماری طاقت ٹیکسٹائل کا شعبہ ہے۔ انہوں نے زور دیا کہ ہمیں صنعت میں بین الاقوامی معیارات کے برابر ہونے کے لیے کام کرنا چاہیے۔ انہوں نے یقین ظاہر کیا کہ ہندوستانی ٹیکسٹائل کی صنعت 100 بلین ڈالر کی برآمدات کا ہدف آسانی سے حاصل کر سکتی ہے۔
ٹیکسٹائل کے مرکزی وزیر نے کہا کہ مرکزی حکومت، تکنیکی ٹیکسٹائل میں سرمایہ کاری کرنے کے حق میں ہے۔ انہوں نے مزید کہا کہ ٹیکنیکل ٹیکسٹائل مشن کا آغاز ،اس شعبے میں تحقیق اور نئے تصورات کو فروغ دینے کے لیے کیا گیا ہے۔ حکومت، تکنیکی ٹیکسٹائل کے شعبے میں تربیت فراہم کرنے کے لیے بھی کام کر رہی ہے۔ جناب پیوش گوئل نے کہا کہ عالمی ٹیکسٹائل اقداری سلسلے کا تقریباً دو تہائی حصہ، تکنیکی ٹیکسٹائل اور انسانی ساختہ فائبر کی جانب بڑھ رہا ہے۔
ایشیا ٹیکس- 2023 کا انعقاد، ہندوستان چیمبر آف کامرس کے ذریعے کیا گیا ہے تاکہ سپلائرز کے لیے نیٹ ورکنگ کے موثر مواقع پیدا کر کے، ٹیکسٹائل کی صنعت کی پیشرفت کو فروغ دیا جا سکے اور مختلف خطوں کے خریداروں کو ایک پلیٹ فارم پر یکجا کیا جا سکے۔
۰۰۰۰۰۰۰۰۰۰۰۰۰۰۰۰
ش ح۔ اع ۔ را
U. No. 9147
(Visitor Counter : 28
کابینہ
مرکزی کابینہ نے دوہرے ٹیکس سے بچنے کے لئے ہندوستان اور چلی کے درمیان سمجھوتے اور پروٹوکول کو منظوری دی
نئی دہلی،27؍نومبر:وزیر اعظم جناب نریندر مودی کی سربراہی میں مرکزی کابینہ نے آج دوہرے ٹیکس سے بچنے اور آمدنی سے متعلق ٹیکسوں کے سلسلےمیں مالی عذر کو روکنے اور بچنے کے لئے جمہوریہ ہندوستان اور جمہوریہ چلی کے درمیان دوہرے ٹیکس سے بچنے کے سمجھوتے  پر دستخط کو منظوری دے دی ہے۔
اہم اثرات:
ڈی ٹی اے اے دوہرے ٹیکس کو ختم کرنے میں مدد کرے گا۔تکنیکی خدمات کے لئے سود، روالٹیز اور فیس پر سورس ملک میں ٹیکس شرحوں کو طے کرکے سرمایہ کاری کو فروغ دیتے ہوئے سمجھوتے کے ذریعے کانٹرکٹنگ ملکوں کے درمیان ٹیکس کے حقوق کےواضح الاٹمنٹ سے دونوں ملکوں کے سرمایہ کاروں اور کاروباریوں کو ٹیکس کی یقین دہانی فراہم ہوسکے گی۔یہ سمجھوتہ اور پروٹوکول جی -20او ای سی ڈی بنیادی ایروزن پروفٹ شفٹنگ  پروجیکٹ کے کم سے کم معیارات اور دیگر سفارشوں کو نافذ کرے گا۔پری ایمبل ٹیکسٹ کی شمولیت جو بی ای پی ایس پروجیکٹ کے مطابق فوائد شق کے سمپلی فائڈ لمٹیشن کے ساتھ سمجھوتے میں ایک اہم اینٹی ابیوزڈ شق ہے، سے ٹیکس پلاننگ حکمت عملی پر روک لگانے میں مددکرے گا۔، جو ٹیکس ضابطوں میں فاصلوں کا استحصال کرتا ہے۔
حکمت عملی اور اہداف کا نفاذ:
کابینہ کی منظوری کے بعد سمجھوتے اور پروٹوکول کو نافذ کرنے کے لئے ضروری کارروائیاں مکمل کی جائیں گی۔ وزارت کی جانب سے نفاذ کے عمل کی نگرانی کی جائے گی۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے بیٹنگ ریٹریٹ ڈرون لائٹ شو اسٹارٹ - اپس کا خیرمقدم کیا جس نے رنگارنگ ترنگے کے ساتھ آسامان میں چراغاں کر کے ملک کو مسحور کر دیا تھا
وزیر موصوف نے کہا کہ اختراعی ، اسٹارٹ – اپس کے ذریعے آزادانہ فنڈنگ کے لیے ڈی ایس ٹی میں اصولوں و ضابطوں کو آسان بنایا جا رہا ہے
نئی دہلی،02فروری ،2022 / مرکزی وزیر مملکت  سائنس و ٹیکنالوجی اور ارضیاتی سائنس اور وزیر اعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت، ڈاکٹر جتیندر سنگھ نے بیٹنگ ریٹریٹ ڈرون لائٹ شو ’’اسٹارٹ – اپس‘‘ کا خیرمقدم کیا جس نے 29 جنوری کی شام نئی دلی کے وجے چوک پر رنگارنگ ترنگے کے ساتھ آسمان میں چراغاں کر کے پورے ملک کو مسحور کر دیا تھا۔
ہریانہ کی ’’بوٹ لیب ‘‘ اسٹارٹ – اپ کی بانی سریتا اہلاوت ، مدھیہ پردیش کے تنمے بُنکر اور بہار کے انج کمار برنوال دیگر ٹیم ارکان کے ساتھ موجود تھے جن کی تداد تقریباً 30 تھی۔ وزیر موصوف نے ان کا ذاتی طور پر خیرمقدم کیا۔
ڈاکٹر جتیندر سنگھ نے انہیں ان کے تاریخی کارنامے پر کہ انہوں نے اس پروجیکٹ کو چھ مہینے کے اندر اندر مکمل کیا، کہا کہ ملک کو ان پر اور ان کی عزت افزائی کرنے پر فخر ہے ۔ سائنس و ٹکنالوجی کی وزارت اس طرح کے ناگزیر نوجوان سائنسی ذہنوں کی کھوج کر کے اصل میں اپنی تکمیل محسوس کر رہی ہے ۔
ڈاکٹر جتیندر سنگھ نے سینئر افسران کو ہدایت دی کہ وہ ایک ایسا مربوط طریقہ کار تیار کرنے کے لیے صنعتوں کو شامل کریں جس کے تحت اختراعی اسٹارٹ – اپس کی مدد کے لیے باری باری فراہم کیا جانے والا فنڈ تخلیق کریں۔
ڈاکٹر جتیندر سنگھ نے کہا کہ ایک ہی وقت میں ایک ہی جگہ سے منظوری دیئے جانے کی سہولت پروجیکٹوں پر تیزی سے عمل درآمد ،انکیوبیشن کی سہولت اور اسٹارٹ – اپس کے ذریعے فنڈنگ کی ذمہ داریوں کا جائزہ جلد لیے جانے جیسی معاملات کا نوٹیفکیشن ملک میں اسٹارٹ – اپس کے نظام کے فروغ کے لیے جلد ہی نوٹیفائی کیا جائے گا۔
ڈاکٹر جتیندر سنگھ نے کل منظور کیے گئے مرکزی بجٹ کا ذکر کرتے ہوئے کہا کہ ڈرون پر خاص توجہ جس میں اسٹارٹ – اپس کے ذریعے ڈڑون شکتی اور زرعی شعبے میں کسان ڈرون کا استعمال کچھ ایسے اقدامات ہیں جس کا مقصد بھارت کو ایک عالمی مقصد بنانے کے وزریاعظم نریندر مودی کے ویژن کی تکمیل ہوتی ہے۔
اس تقریب میں ڈاکٹر ایس چندر سیکھر، سکریٹری ڈی ایس ٹی، ڈاکٹر شیکھر مانڈے، سکریٹری سی ایس آئی آر ، ڈاکٹر راجیش گوکھلے، بایو ٹکنالوجی محکمے کے سکریٹری ، ڈاکٹر ایم روی چندرن، زمینی علوم کی وزارت کے سکریٹری پروفیسر آشوتوش شرما ، ڈی ایس ٹی کے سابق سکریٹری، راجیش کمار پاٹھک ، ٹی ڈی بی کے سکریٹری اور دیگر سینئر حکام موجود تھے۔
ڈی ایس ٹی کے سکریٹری اور ٹی ڈی بی کے چیئر پرسن نے کہا کہ مجھے اعتماد ہے کہ ٹی ڈی بی آنے والے برسوں میں دیسی ٹکنالوجی کو تجارت کے لائق بنانے میں ایک اہم رول ادا کرنا جاری رکھے گی۔ ٹی ڈی بی اسٹارٹ – اپس کو مدد دینے اور آتم نربھر بھارت مشن کو پھلنے پھولنے میں مدد دینے میں بھی اہم کردار ادا کرے گی۔
۔۔۔
ش ح ۔ اس۔ ت ح ۔
U –1025
(Visitor Counter : 81
کیمیکلز اور فرٹیلائزر کی وزارت
غریب خواتین کو جن اوشدھی مراکز سے 5 کروڑ سے زیادہ سینٹری پیڈ ایک روپئے کی کم از کم قیمت پر فراہم کرائے گئے: وزیراعظم
نئی دلی، 15 اگست، وزیراعظم جناب نریندر مودی نے کہا کہ ان کی حکومت ملک میں خواتین، خاص کر محروم طبقے کی خواتین کی صحت اور صفائی ستھرائی کے تئیں کافی متفکر ہے۔
74ویں یوم آزادی کے موقع پر آج لال قلعہ کی فصیل سے قوم سے خطاب کرتے ہوئے جناب مودی نے کہا کہ حکومت غریب بیٹیوں اور بہنوں کی صحت اور صفائی ستھرائی کا خیال رکھ رہی ہے اور انہیں کم قیمت پر صحت سے متعلق مصنوعات فراہم کرائے جا رہے ہیں۔ انہوں نے کہا کہ اس جہت میں اہم اقدام کرتے ہوئے حکومت نے ملک بھر میں 6 ہزا ر سے زیادہ جن اوشدھی مراکز کے توسط سے غریب خواتین کو 5 کروڑ سے زیادہ سینٹری پیڈ ایک روپئے کی کم از کم قیمت پر مہیا کرائے ہیں۔
وزیراعظم کے اس اعلان سے متعلق کیمیکلز اور کھادکے مرکزی وزیر ڈی وی سدانندگوڑا نے کہاکہ وزیراعظم کی مسلسل رہنمائی اور تعاون کے سبب ہی یہ حصولیابی ممکن ہوئی ہے۔ انہوں نے کہا کہ 6 ہزار جن اوشدھی مراکز کے نیٹ ورک کو لوگوں اور بالخصوص محروموں کو بہتر خدمات پہنچانے کے لئے بنایا گیا ہے۔ ایک روپئے کی کم از کم قیمت پر 5 کروڑ سے زیادہ سینٹری پیڈ تقسیم کیا جانا اس کی تازہ مثال ہے۔ جناب گوڑا نے کہا کہ حکومت وزیراعظم کے ویژن کو پورا کرنے کے لئےوزیراعظم جن اوشدھی مراکز کے توسط سے سستی قیمتوں پر لوگوں کو ضروری اور معیاری دواؤں کی فراہمی بھی کرتی رہے گی۔
جہاز رانی کے مرکزی وزیر مملکت ، کیمیکلز اور کھاد کے وزیر مملکت جناب من سکھ مانڈویا نے کہا کہ مختلف شعبوں میں تیز رفتار ترقی، خاص کر خواتین کو بااختیار بنانے اور غریب طبقے کی فلاح کی سمت میں کئے گئے اقدامات اور وزیراعظم کے پختہ عزم کے باعث ہی ممکن ہو پائے ہیں۔ انہوں نے کہا کہ ان کی وزارت کا فارماسیوٹیکل شعبہ، وزیراعظم جن اوشدھی مراکز کے توسط سے سستی قیمت پر سینٹری پیڈ اور دیگر دواؤں کی دستیابی کو یقینی بنانے کے لئے سخت محنت کر رہا ہے۔
‘‘جن اوشدھی سویدھا سینٹری نیپکین’’ کے نام سے معروف یہ مصنوعات ایک سماجی مہم کی شکل میں ملک بھر میں 6000سے زیادہ پردھان منتری جن اوشدھی مراکز کے ذریعے غریب خواتین کو ایک روپئے کی کم از کم قیمت پر مہیا کرائے جا رہے ہیں، جبکہ بازار میں اس طرح کے سینٹری پیڈکی قیمت تقریباً 3 سے 8 روپے فی پیڈ ہے۔
اس اقدام نے ملک کے محروم طبقے کی خواتین کے لئے ‘‘ سووچھتا، سواستھیہ اور سوویدھا’’، یقینی کی ہے۔ وزیراعظم کی سستی اور معیاری حفظان صحت کے ویژن کو مکمل کرنے کے لئے مرکزی فارما سیوٹیکل شعبے کی طرف سے یہ قدم اٹھایا گیا ہے۔ یہ سینٹری نیپکین پوری طرح سے ماحول دوست ہیں، کیونکہ یہ اے ایس ٹی ایم ، ڈی-6954 معیار کے مطابق آکسوبایوڈی گریڈیبل مواد سے تیار کئے جاتے ہیں۔
ملک کے کئی حصوں میں ، خاص طور سے دیہی علاقوں میں لڑکیوں اور خواتین کی یا تو سینٹری مصنوعات تک پہنچ نہیں ہے یا پھر بازار میں دستیاب اس طرح کی چیزوں کی قیمت اتنی زیادہ ہے کہ وہ اس کا متبادل تلاش نہیں کر پاتیں۔ ایسے میں جن اوشدھی مراکز پر سستی قیمت پر ان کے ملنے سے انہیں کافی راحت ملی ہے۔
جن اوشدھی مراکز نے جموں و کشمیر اور لداخ خطے میں ایسے 1.56 کروڑ پیڈ تقسیم کئے ہیں۔ نیشنل ہیلتھ مشن کے ذریعے چلائے جا رہے ‘‘ راشٹریہ کشور سواستھیہ کاریہ کرم’’ کے تحت یہ پیڈ لڑکیوں اور خواتین کو مفت فراہم کرائے جا رہے ہیں۔
نیتی آیوگ
کابینہ نے اٹل اختراعی مشن کی توسیع کو منظوری دی
دس ہزاراٹل ٹنکرنگ لیبز؛ 101 اٹل انکیوبیشن مراکز؛ 50 اٹل کمیونٹی اختراعی مراکز قائم کیے جائیں گے
اٹل نیو انڈیا چیلنجز کے ذریعے، 200 اسٹارٹ اپس کی مدد کی جائے گی
مبلغ 2000 کروڑ روپے سے زیادہ کے اخراجات کیے جائیں گے
وزیر اعظم جناب نریندر مودی کی زیر صدارت مرکزی کابینہ نے، اٹل اختراعی مشن  کو، مارچ 2023 تک جاری رکھنے کی منظوری دے دی ہے۔ اے آئی ایم ملک میں اختراعی ثقافت اور کاروباری ماحولیاتی نظام کی تشکیل کے اپنے مطلوبہ ہدف پر کام کرے گا۔ اے آئی ایم یہ کام ،اپنے مختلف پروگراموں کے ذریعے کرے گا۔
مطلوبہ اہداف، جو اے آئی ایم کے ذریعے حاصل کیے جائیں گے وہ ہیں:
- 10000 اٹل ٹنکرنگ لیبز  کا قیام،
- 101 اٹل انکیوبیشن سینٹرز  کا قیام،
- 50 اٹل کمیونٹی انوویشن سینٹرز  کا قیام اور
- اٹل نیو انڈیا چیلنجز کے ذریعے 200 اسٹارٹ اپس کی معاونت کرنا۔
مبلغ 2000+ کروڑ روپے کے بجٹ جاتی مجموعی اخراجات، قیام اور استفادہ کنندگان کی مدد کے عمل میں خرچ کیے جائیں گے۔
یہ مشن نیتی آیوگ کے تحت قائم کیا گیا ہے۔ 2015 کی بجٹ تقریر میں وزیر خزانہ کے اعلان کے مطابق، اے آئی ایم کے مقاصد اسکول، یونیورسٹی، تحقیقی اداروں، ایم ایس ایم ای اور صنعت کی سطحوں پر مداخلتوں کے ذریعے، ملک بھر میں اختراعی اور کاروباری شخصیت کے ایکو سسٹم کی تشکیل اور اسے فروغ دینا ہے۔ اے آئی ایم نے بنیادی ڈھانچے کی تخلیق اور ادارے کی تعمیر، دونوں پر توجہ مرکوز کی ہے۔ جیسا کہ ان مثالوں سے ظاہر ہے، اے آئی ایم نے قومی اور عالمی سطح پر جدت طرازی کے ایکو سسٹم کو مربوط کرنے پر کام کیا ہے:
- اے آئی ایم نے مختلف بین الاقوامی ایجنسیوں کے ساتھ دو طرفہ تعلقات استوار کیے ہیں تاکہ جدت اور کاروبار پر ہم آہنگی کے ساتھ تعاون کو فروغ دیا جا سکے۔ ان میں روس کے ساتھ، اے آئی ایم - سیریس اسٹوڈنٹ انوویشن ایکسچینج پروگرام، ڈنمارک کے ساتھ، اے آئی ایم – آئی سی ڈی کے  واٹر چیلنج، اور آسٹریلیا کے ساتھ، آئی اے سی ای  اکانومی ہیکاتھون) شامل ہیں۔
- اے آئی ایمز نے ان اسپرینیور کی کامیابی میں اہم رول ادا کیا، جو کہ ہندوستان اور سنگاپور کے درمیان منعقد ہونے والی انوویشن اسٹارٹ اپ سربراہ کانفرنس ہے۔
- اے آئی ایم نے دفاعی اختراعی تنظیم قائم کرنے کے لیے، وزارت دفاع کے ساتھ شراکت کی ہے، جو دفاعی شعبے میں جدت کے ساتھ ساتھ خریداری کو فروغ دے رہی ہے۔
گزشتہ برسوں میں، اے آئی ایم نے ملک بھر میں اختراعی سرگرمیوں کو مربوط کرنے کے لیے ایک ادارہ جاتی طریقہ کار فراہم کرنے کے لیے کام کیا ہے۔ اپنے پروگراموں کے ذریعے، اس نے اسکول کے لاکھوں بچوں میں جدت کا جذبہ اجاگر کیاہے۔ اے آئی ایم کی حمایت یافتہ اسٹارٹ اپس نے سرکاری اور نجی ایکویٹی سرمایہ کاروں سے 2000+ کروڑ روپے اکٹھے کیے ہیں اور کئی ہزار ملازمتیں کے مواقع پیدا کئے ہیں۔ اے آئی ایم نے، قومی مفاد کے موضوعات پر کئی اختراعی چیلنجز کو بھی انجام دیا ہے۔ اے آئی ایم کے پروگرام، ایک ساتھ، 34 ریاستوں اور مرکز کے زیر انتظام علاقوں کا احاطہ کرتے ہیں جس کا مقصد اختراعی ماحولیاتی نظام میں زیادہ سے زیادہ شرکت کی حوصلہ افزائی کرتے ہوئے ہندوستان کے آبادیاتی ڈیویڈنڈ کا فائدہ اٹھانا ہے۔
مشن کوجاری رکھنے کے لیے کابینہ کی منظوری کے ساتھ ہی، اے آئی ایم ایک جامع اختراعی ماحولیاتی نظام کی تشکیل کے لیے ایک اور ایسی بڑی ذمہ داری بھی قبول کرتا ہے جہاں جدت طرازی اور کاروبار میں مشغول ہونا زیادہ آسان ہو جاتا ہے۔